Source: https://jedlovekostolany.sk/verejne-obstaravanie-miestna-komunikacia/
Timestamp: 2020-08-08 20:17:24+00:00
Document Index: 204741

Matched Legal Cases: ['§ 9', '§ 9', '§ 46', '§ 46', '§ 88', '§ 44']

﻿ Verejné obstarávanie - miestna komunikácia - Jedľové Kostoľany
24/09/2013 09/10/2018 , autor: Fero H.
Obec Jedľové Kostoľany, 951 96 Jedľové Kostoľany 297
Vec : Výzva na predkladanie ponúk
Obec Jedľové Kostoľany v súlade so zákonom č.25/2006 Z.z. v znení neskorších predpisov podľa § 9, ods.9 vyzýva fyzické a právnické osoby na predloženie ponuky v zákazke, ktorej účelom má byť uzatvorenie zmluvy o dielo na uskutočnenie stavebných prác:
„Prístupové komunikácie a technická infraštruktúra k obytnej zóne č.1, Jedľové Kostoľany“,
v rozsahu stavebného objektu
SO 01nnz2 Prístupová komunikácia J.K.
Súťažné podklady je možné vyžiadať na adrese Obecného úradu Jedľové Kostoľany do 2.10.2013.do 15,00 hod.
Ponuky musia byť doručené na adresu Obecného úradu Jedľové Kostoľany
do 2.10.2013. do 15.00.hod.
Podrobnosti o verejnom obstarávaní sú uverejnené v súťažných podkladoch.
Účasť vo verejnom obstarávaní je na náklady záujemcu.
PODKLADY VEREJNÉHO OBSTARÁVANIA
Názov verejného obstarávania – stavebné práce:
Obsah : 0. Obstarávateľ
1. Druh verejného obstarávania
2. Vyhlásenie verejného obstarávania
4. Predmet verejného obstarávania
5. Jazyk ponúk
6. Požiadavky na obsah ponúk
8. Organizácia verejného obstarávania
Jedľové Kostoľany 21.9.2013.
0. OBSTARÁVATEĽ
Obecný úrad Jedľové Kostoľany č.297
Štatutárny zástupca : Dušan Kazimír – starosta obce
IČO : 00308 064
DIČ : 2021037999
DRUH VEREJNÉHO OBSTARÁVANIA
Zákazka podľa zákona 25/2006 Z.z. v znení neskorších predpisov § 9, ods.9
Verejné obstarávanie bolo vyhlásené 23.9..2013. uverejnením výzvy na predkladanie ponúk na internetovej stránke obce Jedľové Kostoľany.
Súťažné podklady tvoria :
– projekt stavby
Každý uchádzač je oprávnený prehliadnuť si miesto prác.
4.1. Predmetom verejného obstarávania je realizácia stavebných prác :
Celková plocha komunikácie je 793 m2.
4.2. Predmet obstarávania bude realizovaný v rozsahu a vecnosti priloženého projektu a výkazu výmer .
4.3. Záväzok uchádzača k zhotoveniu predmetu diela zahrňuje aj jeho povinnosť vykonať nepredvídané práce, ak sa ich realizácia sa stane nevyhnutnou k naplneniu účelu týchto stavebných prác.
Ponuky žiadame vypracovať v slovenskom jazyku.
Všetky predložené doklady musia byť podpísané štatutárnymi zástupcami uchádzača oprávnenými rokovať v záväzkových vzťahoch.
Komplexná ponuka musí byť predložená v jednom výtlačku .
6.1. Identifikačné údaje o uchádzačovi :
– Fyzické osoby – názov, sídlo,
štatutárny zástupca, číslo
telefónu, IČO, bankové spojenie, DIČ, IČ DPH
Uchádzač musí predložiť v tejto ponuke :
– fotokópiu živnostenského listu alebo výpisu z Obchodného registra
6.2. Cena za predmet obstarávania.
– Každý uchádzač si musí spracovať rozpočet na základe predloženého položkového výkazu výmer .
– Takto vypracovaný rozpočet bude Prílohou Zmluvy o dielo .
– Cena bude pevná . Jej zmena bude možná len v prípade zmeny DPH.
– Zmluvná cena za dielo zahrňuje všetky náklady potrebné k vykonaniu diela, k vyskúšaniu a odovzdaniu diela do užívania vrátane pomocných nákladov na zriadenie a odstránenie zariadenia staveniska, pomocných konštrukcií (lešenia, lávky, podperné konštrukcie, zariadení staveniska a pod.), potrebných stavebných úprav, búracích a sekacích prác vrátane spätných vysprávok, dopravných nákladov na stavenisku i mimo, cla, poplatkov za skládky, poplatkov za zábery verejného priestranstva spojené so zvláštnym užívaním verejných plôch a rozkopávkových povolení, umiestnenie a udržovanie dopravných značiek v priebehu zhotovovania diela, poistného, ceny vodného, stočného a energií (elektrická energia, teplo) pre výstavbu, vykonania predpísaných skúšok, zabezpečenie poriadku na stavbe a priľahlých používaných cestných komunikáciách, odvozu stavebných odpadkov, stráženia staveniska, náklady na povolenia na zvláštne užívanie komunikácií a pod.
– Cena sa uvedie bez DPH a s DPH v € .
Pri otváraní obálok s ponukami sa prečíta iba celková cena s DPH.
6.4. Lehota na realizáciu predmetu obstarania.
Uchádzač musí práce realizovať do 15.12.2013. Neskorší termín ukončenia stavby nebude akceptovaný. V prípade nerešpektovania tejto požiadavky súťažný návrh bude vylúčený.
6.5 Vo svojom návrhu môže uchádzač uviesť aj iné informácie, ktoré považuje z hľadiska komplexnosti svojej ponuky za dôležité.
7.1. Uchádzač v ponuke nemusí predložiť Zmluvu o dielo. Táto bude vyžadovaná iba od úspešného uchádzača.
7.2. Zmluva o dielo bude predložená v dvoch výtlačkoch. Na požiadanie obstarávateľa je uchádzač povinný poskytnúť ďalšie výtlačky Zmluvy včítane príloh..
Zmluva o dielo bude mať tieto povinné prílohy :
Príloha č. 1 Ponuka zhotoviteľa z verejného obstarávania včítane rozpočtu
8. ORGANIZÁCIA OBSTARÁVANIA
8.1. Miesto a spôsob doručenia ponúk
Ponuky musia byť doručené do 02.10.2012 do 15,00 hod. na adresu obstarávateľa – podateľňa .
Obálka musí byť uzatvorená, a musí byť na nej uvedené : „Súťaž komunikácia 1 – neotvárať“.
Ponuky žiadame predložiť v jednom výtlačku.
8.2. Podmienky účasti vo verejnom obstarávaní::
Uchádzači sa môžu zúčastniť verejného obstarávania pokiaľ splnia podmienky :
a/ predloženie overenej fotokópie Živnostenského listu alebo výpisu z Obchodného registra nie starší ako 3 mesiace.
8.3. Otváranie obálok s ponukami.
Obálky s ponukami budú otvorené dňa 02.10.2013. o 15.00 hod. na adrese obstarávateľa v zasadačke.
Na otváraní obálok s ponukami sa môžu zúčastniť iba oprávnení uchádzači, ktorí predložili ponuku v lehote na predkladanie ponúk. Na otváraní obálok s ponukami môže byť uchádzač zastúpený štatutárnym orgánom alebo členom štatutárneho orgánu uchádzača alebo osobou splnomocnenou uchádzačom na jeho zastupovanie. Uchádzač (fyzická osoba), štatutárny orgán alebo člen štatutárneho orgánu (právnická osoba) sa preukážu na otváraní obálok s ponukami preukazom totožnosti. Poverený zástupca uchádzača sa preukáže preukazom totožnosti a notársky overenou plnou mocou na zastupovanie
8.4. Obstarávateľ si vyhradzuje právo zrušiť vyhlásenú metódu verejného obstarávania okrem dôvodov uvedených v § 46 zák. č. 25/2006 Z. z. v znení neskorších predpisov aj v prípade, ak aj najnižšia cenová ponuka prekročí predpokladané finančné možnosti obstarávateľa na práce. V prípade zrušenia súťaže z dôvodov uvedených v § 46 ods. 1 písm. a), b) ,c) zák. č. 25/2006 Z. z. v znení neskorších predpisov si obstarávateľ vyhradzuje právo postupovať podľa § 88 zák. č. 25/2006 Z. z. v znení neskorších predpisov
8.5. Viazanosť ponúk.
Uchádzači sú viazaní svojimi ponukami do 30.11.2013.
8.6. Oznámenie výsledku obstarávania.
Výsledok konania bude oznámený uchádzačom písomne podľa § 44 zák. č. 25/2006 Z. z. v znení neskorších predpisov
8.7. Náklady spojené so spracovaním ponuky hradí uchádzač.
8.8. Každý uchádzač môže predložiť do súťaže iba jednu ponuku.
8.9.Zábezpeka
8.10.Kritérium pre hodnotenie ponúk a pravidlá ich uplatnenia.
1. Kritérium pre vyhodnotenie ponúk :
– cena diela v € vrátane DPH
2. Spôsob vyhodnotenia ponúk .
Úspešným uchádzačom verejného obstarávania sa stane uchádzač, ktorého ponuka bude mať najnižšiu cenu. Ostatné ponuky budú vyhodnotené ako neúspešné.
8.11. Ostatné náležitosti verejného obstarávania neuvedené v týchto súťažných podkladoch sa riadia zákonom č. 25/2006 Z. z. v znení neskorších predpisov
VzadZmluva o poskytnutí nenávratného finančného príspevku
Zmluva o poskytnutí služby č. 09062017B
VZN č. 1/2018 o dani z nehnuteľnosti na rok 2019
Hasičská súťaž 2010